Gupta-huishulp vas vir roof | Maroela Media
'n Huishulp wat in 'n huis van die Gupta-familie in Houghton in Johannesburg werk, is Woensdag in hegtenis geneem in verband met 'n roof wat by die huis plaasgevind het.
Kol. Lungelo Dlamini, 'n polisiewoordvoerder, het Donderdag gesê sy is in Benoni in hegtenis geneem."Sy het verdwyn nadat drie mans in twee voertuie opgedaag het, en die huis vroeër die dag beroof het," het Dlamini gesê.
Die rowers het na bewering in die middag 'n tuinjong oorweldig en toegang tot die huis bekom. Hulle het geld, huishoudelike goedere en juwele gesteel.
Dit is in die stadium nie duidelik aan watter lid van die Gupta-familie die huis behoort nie.
"Daar is van die gesteelde goedere in die huishulp se besit gevind."
Die polisie is nog op soek na die mans wat in die rooftog betrokke was. Die vrou moet binnekort in die hof verskyn.
Benoni Guptas huishulp
Lekker ! Voel hoe ons voel – julle kan jul sterre dank nie een is verkrag of vermoor nie … snaakse spulletjie die met die van Gupta !
Whaaaaaaaaaahahahaha, kry vir julle!! Skelm mense wat deur skelm mense beroof word, dis mos nou "justice"!!!! Ou skeeloog moet maar uithelp, hulle is mos hand om die blaas. Whaaaaaaaaaahaha, my maag is seer gelag!
Inside Info by 99.99% van sulke rooftogte, aanvalle en inbrake . Hou maar vir Meriaam en Jackson fyn dop. Of beter, los die gym & draf en elkeen in die huis sit hand by met skottelgoed, wasgoed ens. Pappie kan maar sy koue bier op n Saterdag daar in die tuin nuttig. (behalwe as hy n Blou Bul is. Dan hoort hy voor die TV.)
Ek 'smile' so bymyself. So die ultra rykes is tog nie so' untouchable' soos hulle gedink het hulle is nie ne? What comes around goes around! Kry vir julle! Dis verniet!! Hehehe